Diari Oficial de la Generalitat Valenciana


Sumari del DOGV 9754, del 28-12-2023 (2023/12800)

DECRET 222/2023, de 19 de desembre, del Consell, pel qual s'aprova el canvi de denominació del Col·legi Oficial d'Aparelladors i Aparelladores, Arquitectes Tècnics i Arquitectes Tècniques de València, que passarà a denominar-se Col·legi de l'Arquitectura Tècnica de València.
-----------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/d/2023/12/19/222**

### Versions

 27/02/2024 - Actualitat  Text inicial: 29/12/2023 - 26/02/2024 

### Dades del document

Número de DOGV
:   9754

Data del DOGV
:   28-12-2023

Secció del DOGV
:   I. DISPOSICIONS GENERALS

Número del document
:   2023/12548


Data del document
:   19-12-2023

Organisme emissor
:   Conselleria de Justícia i Interior

Tipus de document
:   Decret

Correcció d'errades

 Descriptors 

:   * Conselleria de Justícia i Interior
    * col·legi professional
    * legislació

![](assets/imgs/icones/ico_informacio.svg)

Els textos consolidats de les normes són de caràcter informatiu i no tenen valor jurídic.

TEXT CONSOLIDAT

**Versió vigent: 27.02.2024 -**

**Decret 222/2023, de 19 de desembre, del Consell, pel qual s’aprova el canvi de denominació del Col·legi Oficial d’Aparelladors i Aparelladores, Arquitectes Tècnics i Arquitectes Tècniques de València, que passarà a denominar-se Col·legi Oficial de l’Arquitectura Tècnica de València******[1]****

 

[**(DOGV núm. 9754 de 28.12.2023)**](https://dogv.gva.es/datos/2023/12/28/pdf/2023_12967.pdf)

 

 

PREÀMBUL

 

La Constitució Espanyola, en l’article 149.1.18, reserva a l’Estat la competència sobre les bases del règim jurídic de les administracions públiques i, en l’article 36, determina que la llei regularà les peculiaritats pròpies del règim jurídic dels col·legis professionals. La legislació bàsica en esta matèria, dictada per l’Estat, es troba recollida en la Llei 2/1974, de 13 de febrer, sobre col·legis professionals, amb les seues modificacions posteriors.

Per la seua part, l’Estatut d’Autonomia de la Comunitat Valenciana, en l’article 49.1.22a, conferix a la Generalitat la competència exclusiva en matèria de col·legis professionals i exercici de les professions titulades, sense perjudici del que es disposa en els articles 36 i 139 de la Constitució.

En l’exercici d’estes competències es va promulgar la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana, l’article 9.2 de la qual disposa que el canvi de denominació d’un col·legi requerirà l’acord previ d’este i l’informe del Consell Valencià de Col·legis corresponent, i haurà de ser aprovat mitjançant un decret del Consell.

El Col·legi Oficial d’Aparelladors i Aparelladores, Arquitectes Tècnics i Arquitectes Tècniques de València es troba inscrit en el Registre de col·legis professionals i de consells valencians de col·legis professionals de la Comunitat Valenciana, amb el número 97 de la secció primera.

En data 12 de desembre de 2022, en l’Assemblea General ordinària del Col·legi, constituïda en segona convocatòria, es va acordar per unanimitat el canvi de denominació del Col·legi Oficial d’Aparelladors i Aparelladores, Arquitectes Tècnics i Arquitectes Tècniques de València, que passarà a denominar-se Col·legi Oficial de l’Arquitectura Tècnica de València. Així mateix, consta l’informe favorable del canvi de denominació col·legial per part del Consell de Col·legis Oficials d’Aparelladors i Arquitectes Tècnics de la Comunitat Valenciana.

El present decret de canvi de denominació del Col·legi s’ha tramitat conforme al que es disposa en l’article 19 del Decret 4/2002, de 8 de gener del Consell, pel qual s’aprova el Reglament de desplegament de la Llei 6/1997, de 4 de desembre, de col·legis professionals de la Comunitat Valenciana.

En l’elaboració del present decret s’han sol·licitat i incorporat a l’expedient, entre altres, els informes previstos en l’article 43.1.a, b, d i e de la Llei 5/1983, del Consell, i en l’article 40 de Decret 24/2009, de 13 de febrer, del Consell, sobre la forma, l’estructura i el procediment d’elaboració dels projectes normatius de la Generalitat; així com els informes sobre impacte de gènere o d’impacte en la infància, adolescència i família.

Este decret complix els principis de bona regulació als quals es referix l’article 129 de la Llei 39/2015, d’1 d’octubre, del procediment administratiu comú de les administracions públiques. En concret, el canvi de denominació del col·legi professional respon als principis de necessitat, seguretat jurídica i proporcionalitat, per a adequar-se a la determinació legal d’utilització d’un llenguatge no sexista.

Així mateix, pretén visibilitzar una nova realitat, com és l’avanç significatiu cap a la igualtat de gènere en la professió. Analitzant l’evolució de la presència de la dona en l’arquitectura tècnica, en les dos últimes dècades s’ha incrementat no sols en l’àmbit universitari fins a arribar al 45 % dels estudiants d’arquitectura tècnica, sinó també en l’àmbit dels òrgans de govern dels diferents col·legis professionals, en el qual el percentatge de dones que ocupa estos llocs arriba a xifres pròximes al 30 % dels càrrecs representatius. Fa 20 anys, el percentatge de dones col·legiades en la professió no arribava al 7 %, mentre que en 2020 va arribar el 21 %, enfront del 79 % d’homes. Estes dades evidencien el major accés de la dona a una professió que tradicionalment s’ha percebut com a masculina.

Respecte de l’aplicació del principi d’eficiència, este decret no comporta cap classe de càrregues administratives innecessàries.

Per tot això, emés l’informe favorable del Consell de Col·legis Oficials d’Aparelladors i Arquitectes Tècnics de la Comunitat Valenciana, de conformitat amb el que es disposa en l’article 9.2 de la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana, i l’article 19 del Reglament de desplegament de l’esmentada llei, aprovat pel Decret 4/2002, de 8 de gener, del Consell; a proposta de la consellera de Justícia i Interior, segons el que es disposa en l’article 28.c de la Llei 5/1983, de 30 de desembre, del Consell, i en l’article 1.1 del Decret 134/2023, de 10 d’agost, del Consell, d’aprovació del Reglament orgànic i funcional de Conselleria de Justícia i Interior, i conforme a l’informe de l’Advocacia de la Generalitat, prèvia deliberació del Consell, en la reunió del dia 19 de desembre de 2023,

 

 

DECRETE

 

**Article primer. Aprovació del canvi de denominació del Col·legi**

Aprovar el canvi de la denominació del Col·legi Oficial d’Aparelladors i Aparelladores, Arquitectes Tècnics i Arquitectes Tècniques de València, que passarà a denominar-se Col·legi Oficial de l’Arquitectura Tècnica de València.

 

**Article segon. Inscripció en el Registre**

Este canvi de denominació s’inscriurà en el Registre de col·legis professionals i de consells valencians de col·legis professionals, en compliment de l’article 24. d de la Llei 6/1997, de 4 de desembre, de la Generalitat, de consells i col·legis professionals de la Comunitat Valenciana.

 

 

DISPOSICIÓ ADDICIONAL

 

**Única. Incidència pressupostària**

El canvi de denominació col·legial no té incidència pressupostària per a l’Administració pública de la Generalitat.

 

 

DISPOSICIÓ FINAL

 

**Única. Entrada en vigor**

Este decret entra en vigor l’endemà de ser publicat en el *Diari Oficial de la Generalitat Valenciana*.

 

València,19 de desembre de 2023

 

El president de la Generalitat,  
 CARLOS MAZÓN GUIXOT

 

La consellera de Justícia i Interior   
 ELISA MARÍA NÚÑEZ SÁNCHEZ 

 

 

 

---

****[1]****El títol, el paràgraf cinqué del preàmbul i l’article primer es rectifiquen per la [**Correcció d'errades del Decret 222/2023**](https://dogv.gva.es/va/eli/es-vc/d/2023/12/19/222/corrigendum/41701482/), de 19 de desembre, del Consell, publicada en el DOGV núm. 9797 de 27.02.2024.


Còpia Permalink ELI